ประกาศคณะกรรมการกํากับหลักทรัพย์และตลาดหลักทรัพย์ที่ กธ. 26/2560เรื่อง การกําหนดทุนจดทะเบียนซึ่งชําระแล้วของผู้ได้รับใบอนุญาต ประกอบธุรกิจสัญญาซื้อขายล่วงหน้า อาศัยอํานาจตามความในมาตรา 9 และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 26/2558 เรื่อง การกําหนดทุนจดทะเบียนซึ่งชําระแล้วของผู้ประกอบธุรกิจสัญญาซื้อขายล่วงหน้า ลงวันที่ 2 ธันวาคม พ.ศ. 2558(2) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 15/2560 เรื่อง การกําหนดทุนจดทะเบียนซึ่งชําระแล้วของผู้ประกอบธุรกิจสัญญาซื้อขายล่วงหน้า (ฉบับที่ 2) ลงวันที่ 5 เมษายน พ.ศ. 2560ข้อ ๒ ให้ผู้ได้รับใบอนุญาตประกอบธุรกิจสัญญาซื้อขายล่วงหน้ามีทุนจดทะเบียนซึ่งชําระแล้วไม่น้อยกว่าจํานวนดังต่อไปนี้(1) 100 ล้านบาท สําหรับการประกอบธุรกิจสัญญาซื้อขายล่วงหน้าที่มิใช่การประกอบธุรกิจสัญญาซื้อขายล่วงหน้าสินค้าเกษตร ที่มีภาระความรับผิดชอบต่อระบบชําระราคาและการส่งมอบสัญญาซื้อขายล่วงหน้า(2) 50 ล้านบาท สําหรับการประกอบธุรกิจสัญญาซื้อขายล่วงหน้าสินค้าเกษตร ที่มีภาระความรับผิดชอบต่อระบบชําระราคาและการส่งมอบสัญญาซื้อขายล่วงหน้า เว้นแต่เป็นกรณีตามข้อ 3(3) 25 ล้านบาท สําหรับการประกอบธุรกิจดังต่อไปนี้ ที่ไม่มีภาระความรับผิดชอบต่อระบบชําระราคาและการส่งมอบสัญญาซื้อขายล่วงหน้า (ก) การประกอบธุรกิจสัญญาซื้อขายล่วงหน้าที่มีการเก็บรักษาทรัพย์สินของลูกค้าไว้ในความครอบครอง (ข) การประกอบธุรกิจสัญญาซื้อขายล่วงหน้าประเภทผู้จัดการเงินทุนสัญญาซื้อขายล่วงหน้า ที่ให้บริการแก่ผู้ลงทุนทั่วไป (4) 10 ล้านบาท สําหรับการประกอบธุรกิจสัญญาซื้อขายล่วงหน้าประเภทผู้จัดการเงินทุนสัญญาซื้อขายล่วงหน้า ที่ให้บริการแก่กองทุนรวมตามกฎหมายว่าด้วยหลักทรัพย์และตลาดหลักทรัพย์ และไม่มีภาระความรับผิดชอบต่อระบบชําระราคาและการส่งมอบสัญญาซื้อขายล่วงหน้า หรือการเก็บรักษาทรัพย์สินของลูกค้าไว้ในความครอบครอง(5) 1 ล้านบาท สําหรับการประกอบธุรกิจสัญญาซื้อขายล่วงหน้าที่ไม่เข้าลักษณะอย่างใดอย่างหนึ่งตาม (1) (2) (3) หรือ (4)ข้อ ๓ ในกรณีผู้ได้รับใบอนุญาตธุรกิจสัญญาซื้อขายล่วงหน้าสินค้าเกษตรซึ่งมีการประกอบธุรกิจที่มีภาระความรับผิดชอบต่อระบบชําระราคาและการส่งมอบสัญญาซื้อขายล่วงหน้า ใช้คุณสมบัติการเป็นผู้ได้รับอนุญาตให้ประกอบธุรกิจการซื้อขายล่วงหน้าประเภทการเป็นนายหน้าซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. 2542 ในการขอรับใบอนุญาต ให้ผู้ได้รับใบอนุญาตดังกล่าวมีทุนจดทะเบียนซึ่งชําระแล้วไม่น้อยกว่าจํานวนดังต่อไปนี้(1) 25 ล้านบาท ตั้งแต่วันที่ประกาศนี้มีผลใช้บังคับ จนถึงวันที่ 31 ธันวาคม พ.ศ. 2561(2) 35 ล้านบาท ตั้งแต่วันที่ 1 มกราคม พ.ศ. 2562 จนถึงวันที่ 31 ธันวาคม พ.ศ. 2564(3) 50 ล้านบาท ตั้งแต่วันที่ 1 มกราคม พ.ศ. 2565 เป็นต้นไปในกรณีที่ผู้ได้รับใบอนุญาตธุรกิจสัญญาซื้อขายล่วงหน้าสินค้าเกษตรตามวรรคหนึ่งได้ยื่นคําขอรับใบอนุญาตหลังวันที่ 1 พฤศจิกายน พ.ศ. 2559 ให้ผู้ได้รับใบอนุญาตดังกล่าวมีทุนจดทะเบียนซึ่งชําระแล้วไม่น้อยกว่า 50 ล้านบาท ตั้งแต่วันที่มีโครงสร้างการถือหุ้นโดยผู้ถือหุ้นเดิมซึ่งถือหุ้นอยู่ ณ วันที่คณะรัฐมนตรีมีมติเรื่องแนวทางการดําเนินการรวมตลาดซื้อขายสินค้าเกษตรล่วงหน้าเมื่อวันที่ 30 ธันวาคม พ.ศ. 2557 รายหนึ่งหรือหลายรายรวมกันน้อยกว่าร้อยละ 25 ของจํานวนหุ้นที่มีสิทธิออกเสียงทั้งหมดของบริษัทผู้ถือหุ้นเดิมตามวรรคสอง ให้หมายความถึงผู้ถือหุ้นตามที่ปรากฏในบัญชีรายชื่อผู้ถือหุ้นของผู้ได้รับใบอนุญาตที่ยื่นต่อกระทรวงพาณิชย์ข้อ ๔ ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 31 ตุลาคม พ.ศ. 2560 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์